Terry Riley

Terry Riley (født 24. juni 1935 i Colfax i  California) er en amerikansk minimalistisk komponist og musiker. 

Han er utdannet fra Shasta College ved San Francisco State University og fra konservatoriet i San Francisco og oppnådde enn MA i komposisjon fra University of California, Berkeley, hvor han studerte hos Seymour Shifrin. Den mest innflytelsesrike læreren var imidlertid den nå avdøde Pandit Pran Nath, en ekspert i indisk klassisk sang. Riley foretok en rekke studiereiser til India. På 1960-tallet reiste han også rundt i Europa og mottok musikalsk innflytelse mens han levde av å spille i piano barer. I 1971 ble han ansatt ved Mills College hvor han underviser i klassisk indisk musikk. 

Han har skrevet mange verker for ensembler, soloverker for keyboard og sopransaks samt strykekvartetter. I 1980-årene begynte han å skrive musikk som var en blanding av indisk og vestlig preg, særlig er dette tydelig i en opera fra 1990-årene og enkelte klaververker.

Albumet han ga ut i 1972, Persian Surgery Dervishes, er nummer 16 på Pitchfork sin liste over de beste ambient albumene, The 50 Best Ambient Albums of All Time, og albumet hans fra 1969, A Rainbow in Curved Air er nummer 4 på samme liste.

Referanser

Eksterne lenker 
 
 
 
 Biografi fra Terry Rileys hjemmeside

Komponister fra USA
20. århundres komponister
Operakomponister
Personer fra Placer County i California